**ZMLUVA O POSKYTOVANÍ SLUŽIEB**

uzavretá podľa § 269 a nasl. zákona č. 513/1991 Zb. Obchodného zákonníka

v platnom znení a v súlade so zákonom č. 343/2015 Z. z. o verejnom obstarávaní

**Objednávateľ:**

Obchodné meno: **Centrum vedecko-technických informácií Slovenskej republiky**

Sídlo organizácie: Lamačská cesta 8/A, 811 04 Bratislava

Štatutárny zástupca: prof. RNDr. Ján Turňa, CSc., generálny riaditeľ

IČO: 00151882

IČO DPH: SK2020798395

Bankové spojenie: Štátna pokladnica

Číslo účtu: 7000064743/8180, IBAN: SK05 8180 0000 0070 0006 4743

Zapísaný: Register organizácií Štatistického úradu Slovenskej republiky

Internetová adresa: www.cvtisr.sk

**Kontaktná osoba:** \_\_\_\_\_\_\_\_\_\_\_\_\_\_\_\_\_\_

tel.: \_\_\_\_\_\_\_\_\_\_\_\_\_\_\_\_\_\_

e-mail : \_\_\_\_\_\_\_\_\_\_\_\_\_\_\_\_\_\_

(ďalej len „Objednávateľ“)

**Poskytovateľ:**

Obchodné meno:

Sídlo organizácie:

Štatutárny zástupca:

IČO:

IČO DPH:

Bankové spojenie:

Číslo účtu:

Zapísaný:

Internetová adresa:

**Kontaktná osoba:** \_\_\_\_\_\_\_\_\_\_\_\_\_\_\_\_\_\_\_\_

tel.: \_\_\_\_\_\_\_\_\_\_\_\_\_\_\_\_\_\_\_\_

e-mail \_\_\_\_\_\_\_\_\_\_\_\_\_\_\_\_\_\_\_\_

(ďalej len „Poskytovateľ“)

spolu ako „Zmluvné strany“

**Článok I.**

**ÚVODNÉ USTANOVENIA**

Objednávateľ je verejným obstarávateľom v zmysle zák. č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „Zákon o verejnom obstarávaní“).

Zmluva o poskytovaní služieb (ďalej ako „zmluva“) je uzatvorená medzi Objednávateľom a Poskytovateľom, za podmienok uvedených v tejto zmluve, pričom Objednávateľ vystupuje v tomto verejnom obstarávaní v zmysle § 7 Zákona o verejnom obstarávaní.

Podkladom pre uzavretie zmluvy je výsledok verejného obstarávania v súlade s § 117 Zákona o verejnom obstarávaní s názvom predmetu zákazky „**Poskytovanie komplexných telekomunikačných služieb**“ (ďalej len „Súťaž“ alebo „Verejné obstarávanie“).

Poskytovateľ vyhlasuje, že v čase uzatvorenia zmluvy má splnené povinnosti, ktoré mu vyplývajú v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „Zákon o registri partnerov verejného sektora“), a to za predpokladu, že budú splnené podmienky pre zápis Poskytovateľa do tohto registra podľa Zákona o registri partnerov verejného sektora.

Vzájomné vzťahy zmluvných strán sa riadia ustanoveniami zákona č. 513/1991 Z. z. v znení neskorších predpisov (Obchodný zákonník), ustanoveniami zákona č. 18/1996 Z. z. v znení neskorších predpisov (Zákon o cenách) a vyhláškou č. 87/1996 Z. z. v znení neskorších predpisov, ktorou sa vykonáva zákon Národnej rady Slovenskej republiky č. 18/1996 Z. z. o cenách a ustanoveniami zákona č. 222/2004 Z. z. v znení neskorších predpisov (Zákon o dani z pridanej hodnoty).

**Článok II.**

**PREDMET ZMLUVY**

1. Predmetom tejto zmluvy je záväzok Poskytovateľa zriadiť a poskytovať Objednávateľovi po dobu platnosti a účinnosti tejto zmluvy nasledovné služby:
2. mobilné hlasové služby
3. mobilné dátové služby
4. pevné hlasové služby
5. pridelenie obchodného zástupcu mobilného operátora pre verejného obstarávateľa
6. iné doplnkové služby

Poskytovateľ sa zaväzuje poskytnúť Objednávateľovi komplexné telekomunikačné služby vrátane mobilných hlasových telekomunikačných služieb a dátových služieb, pevné hlasové služby, t. j. pripojenie Objednávateľa do verejnej telefónnej siete, prostredníctvom virtuálnej privátnej siete (ďalej len „VPS“), t. j. vytvorenie vnútropodnikovej siete pre SIM karty Objednávateľa, doplnkové verejné telekomunikačné služby, služby spojené s elektronickou aplikáciou na manažovanie VPS, dodávku mobilných a dátových telekomunikačných zariadení a zabezpečenie ďalších telekomunikačných služieb.

1. Podrobný opis predmetu zmluvy so špecifikáciou jednotlivých služieb a dodávok, ktoré je Poskytovateľ povinný Objednávateľovi poskytnúť je obsiahnutý v Prílohe č. 1 a 3 tejto zmluvy.

(ďalej len „služby“ alebo „predmet zmluvy“)

1. Objednávateľ sa zaväzuje za podmienok uvedených v tejto zmluvy zaplatiť Poskytovateľovi za riadne a včasné poskytnuté služby podľa tejto zmluvy cenu vo výške a za podmienok uvedených v Článku III.  tejto zmluvy.
2. Poskytovateľ je povinný zasielať Objednávateľovi po dobu platnosti a účinnosti tejto zmluvy štvrťročne (s výnimkou obdobia od účinnosti tejto zmluvy do riadneho vytvorenia VPS), najneskôr do 20 dní od skončenia kalendárneho štvrťroka, informáciu o čerpaní finančného limitu tejto zmluvy.
3. Poskytovateľ sa zaväzuje najneskôr do 8 týždňov po nadobudnutí účinnosti tejto zmluvy vytvoriť VPS a následne zaradiť do VPS tie SIM karty Objednávateľa, s ktorým bola uzavretá zmluva a ktoré mal zaradené vo svojej VPS v rámci predchádzajúceho Poskytovateľa. Fakturačným obdobím sa na účely tejto zmluvy bude považovať jeden kalendárny mesiac. Zmluvné strany sa dohodli, že zúčtovacie obdobie začína plynúť až okamihom riadneho vytvorenia VPS zo strany Poskytovateľa.
4. Poskytovateľ je povinný pre prenos SIM kariet do siete Poskytovateľa využiť prenositeľnosť čísla. Poskytovateľ po riadnom vytvorení VPS bezodkladne a na vlastné náklady zaradí do VPS všetky SIM karty Objednávateľa, ako aj SIM karty, ktoré prevádzkoval vo svojej sieti, a to takým spôsobom, aby nedošlo k prerušeniu funkčnosti existujúcich telekomunikačných služieb (hlasových aj dátových).
5. Poskytovateľ je povinný zriadiť pre Objednávateľa elektronický nástroj v on-line webovom rozhraní slúžiaci na kontrolu spotreby a administráciu jednotlivých SIM kariet, na optimalizáciu telekomunikačných nákladov, ktorý umožňuje zistiť okamžitú spotrebu na konkrétnom telefónnom čísle za aktuálne fakturačné obdobie a zároveň aj prehľad faktúr a podrobný rozpis za posledných 12 mesiacov.
6. Poskytovateľ nie je oprávnený podmieňovať poskytnutie akýchkoľvek zliav a zvýhodnených cien v zmysle tejto zmluvy žiadnymi obmedzeniami a požiadavkami, ako je napr. minimálny obrat Poskytovateľa, minimálna priemerná mesačná fakturovaná suma za poskytnuté služby a podobne.

**Článok III.**

**CENA A PLATOBNÉ PODMIENKY**

1. Cena za poskytovanie služieb je stanovená na základe výsledku verejného obstarávania a je určená v súlade so zákonom č. 18/1996 Z. z. o cenách v znení neskorších predpisov. Maximálna cena za zriadenie, aktiváciu a poskytovanie služieb Poskytovateľom Objednávateľovi podľa tejto zmluvy je počas platnosti tejto zmluvy xxx,- eur bez DPH (slovom: xxx eur), t. j. xxx,- eur s DPH.
2. Faktúra bude vystavená na základe skutočnej spotreby Objednávateľa. Poskytovateľ bude mesačne spolu s faktúrou poskytovať Objednávateľovi detailný výpis hovorov v elektronickej podobe pre všetky SIM karty (s výnimkou obdobia od účinnosti tejto zmluvy do riadneho vytvorenia VPS).
3. Poskytovateľ po skončení každého kalendárneho štvrťroku, počas trvania tejto zmluvy pošle najneskôr do 20. dňa nasledujúceho mesiaca (po ukončení tejto zmluvy do 20. dňa prvého mesiaca nasledujúceho po ukončení tejto zmluvy) kontaktnej osobe Objednávateľa uvedenej v záhlaví tejto zmluvy správu o celkovej fakturácii za predchádzajúci štvrťrok (s výnimkou obdobia od účinnosti tejto zmluvy do riadneho vytvorenia VPS).
4. V prípade, ak Poskytovateľ prevádzkuje nejaký druh vernostného programu alebo benefitu, zaväzuje sa zabezpečiť sumarizáciu poskytovaných benefitov, ktoré budú viazané na Objednávateľa a ich čerpanie koordinované kontaktnou osobou Objednávateľa bez zbytočného odkladu po ich vzniku alebo kedy Objednávateľ nadobudne po prvý krát možnosť ich využitia.
5. V prípade regulácie niektorej z cien za služby poskytované podľa tejto zmluvy zo strany štátom na to oprávneného príslušného orgánu alebo orgánom Európskej únie je Poskytovateľ povinný Objednávateľovi fakturovať regulovanú cenu služby alebo nižšiu cenu služby (ďalej ako „regulovaná cena služby“). Ak by regulovaná cena služby bola odlišná od ceny uvedenej v tejto zmluve, je Poskytovateľ najneskôr 10 pracovných dní pred začiatkom fakturačného obdobia, v ktorom bude fakturovaná odlišná cena služby v porovnaní s cenou uvedenou v tejto zmluve primerane oboznámiť o zmene ceny Objednávateľa. Za primerané oboznámenie sa považuje minimálne elektronickou poštou zaslané oznámenie kontaktnej osobe Objednávateľa, v ktorom bude prehľadným spôsobom určená presná regulovaná cena služby. Poskytovateľ je povinný postupovať spôsobom uvedeným v tomto bode pri každom znížení ceny ním poskytovaných služieb.
6. K zmene ceny za poskytované služby môže Poskytovateľ pristúpiť tiež v prípade, že dochádza k zmene ceny na základe zmeny daňových alebo colných všeobecne záväzných právnych predpisov. Zmluvné strany nie sú povinné v prípade zmeny ceny podľa tohto bodu pristúpiť k uzatvoreniu dodatku k tejto zmluve, pokiaľ zákon o verejnom obstarávaní neustanovuje inak.
7. Akákoľvek zmena ceny, ktorá nie je uvedená v bode 5. a 6. tohto článku zmluvy je možná len na základe písomného, zmluvnými stranami schváleného dodatku k zmluve. Zmluvná strana je povinná do 15 pracovných dní od doručenia návrhu na úpravu ceny oznámiť druhej zmluvnej strane, súhlas alebo nesúhlas s navrhovanou úpravou ceny. Zvýšiť cenu plnenia uvedeného v zmluve je možné len uzatvorením písomného dodatku k tejto zmluve v súlade s podmienkami uvedenými v § 18 zákona o verejnom obstarávaní.
8. Ak Objednávateľ nebude súhlasiť s navrhovaným zvýšením ceny, je Poskytovateľ oprávnený do 30 dní od doručenia nesúhlasu so zvýšením ceny vypovedať túto zmluvu.
9. V prípade požiadavky Objednávateľa a možnosti Poskytovateľa na zabezpečenie služieb, ktorých cena nie je uvedená v prílohe č. 3 zmluvy, bude cena za služby určená na základe cenníka Poskytovateľa zverejneného na jeho webovom sídle. Poskytovateľ je oprávnený fakturovať služby podľa tohto bodu za ceny nižšie, ako sú uvedené na webovom sídle Poskytovateľa a o tejto skutočnosti vopred primerane informovať Objednávateľa prostredníctvom kontaktnej osoby.
10. Ak Poskytovateľ nepristúpi k zníženiu ceny služieb pre Objednávateľa podľa bodu 5. tohto článku, je Objednávateľ oprávnený vypovedať túto zmluvu.
11. Cena za poskytovanie služby podľa tohto článku bude Poskytovateľovi zaplatená bezhotovostným prevodom na účet Poskytovateľa uvedenom záhlaví tejto zmluvy na základe faktúry vystavenej Poskytovateľom. Faktúra musí obsahovať všetky náležitosti daňového dokladu podľa § 71 a § 74 zákona č. 222/2004 Z. z. v platnom znení. Vystavená faktúra musí obsahovať minimálne: obchodné meno a sídlo, IČO, DIČ Poskytovateľa, meno, sídlo, IČO, DIČ Objednávateľa, číslo zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu, na ktorý má byť platba poukázaná, výšku ceny bez dane, sadzbu dane, fakturovanú sumu celkom, podpis oprávnenej osoby.
12. Objednávateľ je oprávnený v prípade, ak faktúra nebude mať náležitosti riadneho daňového dokladu, vrátiť faktúru Poskytovateľovi na doplnenie s uvedením nedostatkov, ktoré sa majú odstrániť, pričom lehota splatnosti sa preruší a nová lehota splatnosti začne znova plynúť dňom riadneho doručenia opravenej faktúry na adresu sídla Objednávateľa uvedenú v záhlaví tejto zmluvy.
13. V prípade, ak nastane omeškanie platby faktúry z dôvodov na strane Štátnej pokladnice, nie je Objednávateľ po túto dobu v omeškaní so zaplatením fakturovanej sumy.
14. Úhrada faktúr sa považuje za včas a riadne splatenú, ak bude v plnej výške pripísaná na účet Poskytovateľa najneskôr v posledný deň lehoty splatnosti faktúry.
15. Riadne doručená faktúra má splatnosť 30 dní od jej doručenia Objednávateľovi.

**Článok IV.**

**SANKCIE**

1. V prípade omeškania Objednávateľa s úhradou faktúry o viac ako 30 kalendárnych dní po uplynutí splatnosti určenej touto zmluvou, Poskytovateľ je oprávnený uplatniť si voči nemu úrok z omeškania vo výške 0,05% z dlžnej sumy za každý deň omeškania.
2. V prípade porušenia povinnosti Poskytovateľa plniť predmet zmluvy riadne, včas a podľa podmienok stanovených v tejto zmluve, Poskytovateľ je povinný zaplatiť Objednávateľovi zmluvnú pokutu vo výške 1000,- Eur (slovom: tisíc eur) pri jednotlivom porušení povinnosti.
3. Uplatnením akejkoľvek sankcie podľa tejto zmluvy nie je dotknuté právo poškodenej zmluvnej strany na náhradu škody v plnom rozsahu, ktorá bola spôsobená porušením povinnosti druhej zmluvnej strany.

**Článok V.**

**PRÁVA A POVINNOSTI ZMLUVNÝCH STRÁN**

1. Poskytovateľ sa zaväzuje poskytovať Objednávateľovi služby spôsobom, v rozsahu a za podmienok dohodnutých v súlade s touto zmluvou.
2. Poskytovateľ sa zaväzuje zrealizovať sprevádzkovanie VPS v termíne najneskôr do 8 týždňov odo dňa účinnosti tejto zmluvy.
3. Objednávateľ sa zaväzuje poskytnúť Poskytovateľovi všetku potrebnú súčinnosť v prípadoch, keď je táto súčinnosť potrebná na zriadenie alebo poskytnutie služieb a na plnenie povinností Poskytovateľa podľa tejto zmluvy. V prípade, ak nastane omeškanie Poskytovateľa z dôvodu neposkytnutia súčinnosti zo strany Objednávateľa, na ktoré bol Objednávateľ písomne upozornený Poskytovateľom, nie je Poskytovateľ po túto dobu v omeškaní s poskytovaním služieb Objednávateľovi.
4. Objednávateľ sa zaväzuje využívať služby počas doby platnosti tejto zmluvy a zaplatiť Poskytovateľovi cenu uvedenú v článku III. tejto zmluvy.
5. Poskytovateľ sa zaväzuje prideliť Objednávateľovi obchodného zástupcu pre riešenie individuálnych potrieb Objednávateľa a jeho zamestnanca na fakturačnom oddelení mobilného operátora pre Objednávateľa a zabezpečiť zákaznícku linku (hotline) pre nahlasovanie porúch a riešiť poruchové stavy HVP služby vrátane pripojenia a to 24 hodín denne, 7 dní v týždni a 365/366 dní v roku.
6. Poskytovateľ sa zaväzuje poskytovať služby pre všetky hlasové SIM karty registrované na Objednávateľa, a to od prvého dňa zúčtovacieho obdobia nasledujúceho po dni, v ktorom bola riadne vytvorená VPS.
7. Objednávateľ bude využívať služby, ktoré mu Poskytovateľ poskytne na základe tejto zmluvy len pre svoju vlastnú potrebu. Objednávateľ nie je oprávnený poskytovať tieto služby odplatne alebo bezodplatne iným osobám alebo sprostredkovávať ich poskytovanie tretím osobám bez predchádzajúceho písomného súhlasu Poskytovateľa.

**Článok VI.**

**PLATNOSŤ ZMLUVY**

1. Zmluva sa uzatvára na dobu určitú, najdlhšie však na 38 mesiacov od dňa účinnosti, alebo do vyčerpania celkovej sumy uvedenej v článku III. tejto zmluvy.
2. Platnosť zmluvy môže pred uplynutím doby uvedenej v bode 1. tohto článku zmluvy zaniknúť:
3. písomnou zmluvou zmluvných strán,
4. písomnou výpoveďou Objednávateľa,
5. písomným odstúpením od zmluvy.
6. Písomnú výpoveď, a to aj bez uvedenia dôvodu, je oprávnený dať Objednávateľ. Výpovedná lehota je 2 mesiace a začína plynúť prvým dňom kalendárneho mesiaca nasledujúceho po doručení výpovede Poskytovateľovi.
7. V prípade podstatného porušenia povinností vyplývajúcich z tejto zmluvy niektorou zmluvnou stranou, pokiaľ k náprave nedôjde ani v dodatočnej lehote uvedenej v písomnej výzve druhej zmluvnej strany, môže oprávnená zmluvná strana okamžite od tejto zmluvy písomne odstúpiť. Účinky odstúpenia nastávajú dňom doručenia písomného odstúpenia druhej zmluvnej strane. Odstúpením od tejto zmluvy nie je dotknuté právo na náhradu škody spôsobenej porušením povinnosti druhou zmluvnou stranou.
8. Podstatným porušením zmluvných povinností zmluvných strán je porušenie zmluvných povinností uvedených v článku V. tejto zmluvy.
9. Zmluvné strany sa dohodli, že účinky doručenia výpovede, ako aj odstúpenia od zmluvy podľa tohto článku nastávajú tiež dňom vrátenia nedoručenej zásielky odosielateľovi alebo dňom odmietnutia prijatia zásielky obsahujúcej výpoveď alebo odstúpenie od zmluvy adresátom.

**Článok VII.**

**ZÁVEREČNÉ USTANOVENIA**

1. Zmluvné strany sa dohodli, že všetky písomnosti súvisiace so zmluvou sa budú zasielať na adresu zmluvnej strany uvedenú v záhlaví tejto zmluvy. Každá zmluvná strana je povinná zmenu adresy sídla písomne oznámiť druhej zmluvnej strane bez zbytočného odkladu písomne. Pre doručovanie písomností platí, že pri osobnom doručovaní sa písomnosť považuje za doručenú okamihom jej odovzdania adresátovi, prípadne okamihom bezdôvodného odopretia jej prevzatia adresátom. Pri doručovaní poštou sa písomnosť považuje za doručenú, dňom vrátenia nedoručenej zásielky odosielateľovi alebo dňom odmietnutia prijatia zásielky adresátom.
2. Zmeny a doplnenia tejto zmluvy sa môžu vykonať iba so súhlasom obidvoch zmluvných strán formou očíslovaných písomných dodatkov podpísaných oprávnenými zástupcami oboch zmluvných strán, ktoré budú neoddeliteľnou súčasťou tejto zmluvy.
3. Táto zmluva podlieha povinnému zverejneniu v Centrálnom registri zmlúv vedenom Úradom vlády Slovenskej republiky v súlade so zákonom č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
4. Táto zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť nadobúda dňom nasledujúcim po dni jej zverejnenia v súlade s Občianskym zákonníkom.
5. Táto zmluva sa vyhotovuje v piatich vyhotoveniach, z ktorých dve vyhotovenia dostane Poskytovateľ a tri vyhotovenia dostane Objednávateľ.
6. Zmluvné strany sa zaväzujú riešiť všetky spory a nezrovnalosti, ktoré vzniknú medzi zmluvnými stranami na základe tejto zmluvy, predovšetkým dohodou zmluvných strán, a to do 60 kalendárnych dní odo dňa vzniku sporu alebo nezrovnalosti. Pokiaľ k dohode nedôjde, spory rieši príslušný súd Slovenskej republiky.
7. Ak niektoré ustanovenia tejto zmluvy nie sú celkom alebo sčasti účinné alebo neskôr stratia účinnosť, nie je tým dotknutá účinnosť ostatných ustanovení tejto zmluvy.
8. Ak sa v tejto zmluve používa pojem ,,súhrnná faktúra“, nejedná sa pre účely tejto zmluvy o pojem ,,súhrnná faktúra“ v zmysle zákona č. 222/2004 Z. z. o dani z pridanej hodnoty v znení neskorších predpisov.
9. Práva a povinnosti zmluvných strán, pokiaľ táto zmluva neupravuje inak, sa riadia ustanoveniami zákona č. 513/1991 Zb. Obchodného zákonníka v znení neskorších predpisov.
10. Zmluvné strany sa dohodli, že na záväzkový vzťah vyplývajúci z tejto Zmluvy sa nepoužijú (všeobecné) obchodné podmienky žiadnej zo zmluvných strán.
11. Zmluvné strany vyhlasujú, že si túto zmluvu riadne prečítali, jej obsahu porozumeli a že túto zmluvu uzatvárajú na základe ich vážnej, určitej a slobodnej vôle, že zmluvné prejavy sú dostatočne určité a zrozumiteľné a že zmluva nebola uzatvorená v tiesni, pod nátlakom, ani za nápadne nevýhodných podmienok. Na znak súhlasu s celým obsahom zmluvy ju oprávnení zástupcovia obidvoch zmluvných strán podpisujú.
12. Neoddeliteľnou súčasťou tejto zmluvy sú:

Príloha č. 1 - Opis predmetu zákazky

Príloha č. 2 - Návrh na plnenie kritérií

Príloha č. 3 - Kalkulácia ceny

Za Objednávateľa: Za Poskytovateľa:

V Bratislave, dňa \_\_\_\_\_\_\_ V Bratislave, dňa \_\_\_\_\_\_